POZIV: Poziv na dodjelu bespovratnih sredstava Izgradnja, dogradnja, rekonstrukcija i opremanje predškolskih ustanova

NAZIV PROJEKTA: Dogradnja postojećeg dječjeg vrtića

UKUPNA VRIJEDNOST PROJEKTA: 598.865,08 €

UKUPNA DODIJELJENA SREDSTVA: 324.905,43 €

IZVOR FINANCIRANJA: MEHANIZAM ZA OPORAVAK I OTPORNOST

RAZDOBLJE PROVEDBE PROJEKTA: 13.03.2023.-13.9.2025.

OPIS PROJEKTA:

Predmet projekta je dogradnja postojećeg dječjeg vrtića u naselju Sveti Ivan Žabno i parcelacija- formiranje jedinstvene građevinske parcele sukladno odredbama nadležnog prostornog plana. S obzirom na broj djece s područja općine Sveti Ivan Žabno koja nisu upisana u vrtić potrebno je dograditi postojeći dječji vrtić. Kroz ovaj projekt navedeno će se ostvariti na način da će se izvesti dodatne 2 mješovite jasličke grupe za smještaj 2x12= 24 djece starosti 1-3 godine sa pratećim garderobama, prostorom trijaže i pratećim sanitarnih uređaja, natkrivenim i nenatkrivenim terasama te ostalim prostorima potrebnim za funkcioniranje predmetne dogradnje.

Ciljani korisnici i krajnje interesne skupine koji će imati koristi od realizacije projekta su:

djeca s lokalnog, roditelji djece s lokalnog područja, Općina Sveti Ivan Žabno.

Nakon izvedenih radova, rezultat će biti dograđen Dječji vrtić "Žabac" Sveti Ivan Žabno za dvije nove jasličke skupine, odnosno za 24 djece jasličke dobi.

CILJ PROJEKTA:

Opći cilj projekta je unaprjeđenje kvalitete predškolskog odgoja i naobrazbe na području općine Sveti Ivan Žabno, smanjenje depopulacije i zadržavanje postojećeg stanovništva te mogućnost doseljavanja novog kroz unaprijeđeni životni standard te osiguranje infrastrukturnih i materijalnih kapaciteta za povećanje dostupnosti ranog i predškolskog odgoja i obrazovanja. Specifični cilj projekta je povećanje prostornih i tehničkih  kapaciteta kroz dogradnju i opremanje Dječjeg vrtića Žabac u Svetom Ivanu Žabnu. Dogradnjom dječjeg vrtića, povećat će se raspoloživi prostor dječjeg vrtića za još dvije jasličke grupe, osigurat će se mogućnost smještaja dodatnih 24-ero djece.

SVRHA PROJEKTA:

Dogradnja dječjeg vrtića podiže kvalitetu socijalne infrastrukture i doprinosi povećanju kvalitete života stanovnika, te postavlja temelje za gospodarsku i socijalnu revitalizaciju područja. Projekt je opravdan s društvenog i ekonomskog aspekta te će se pozitivni efekti za ciljnu skupinu i krajnje korisnike prvenstveno očitovati kroz povećanje kapaciteta vrtića što će omogućiti većem broju obitelji osiguranje vrtićkog smještaja za svoje dijete tijekom radnog vremena. Realizacija projekta dogradnje Dječjeg vrtića Žabac u Svetom Ivanu Žabnu osigurat će povećanje životnog standarda, stvaranje preduvjeta za daljnji rast i razvoj općine te ostanak mladih obitelji i potencijalno naseljavanje novih obitelji u ruralnom području.